rlitschk/wikidir huggingface dataset:
Grasbarg is en Gemeen in’n Landkreis Oosterholt in Neddersassen mit 8004 Inwahners (Stand 31. Dezember 2022). Blangen den Hauptoort Grasbarg höört bi de Gemeen ok noch en ganze Reeg Dörper ümto mit bi. De Navergemenen sünd Leendaal in’n Westen, Worpsweed in’n Noordwesten, Tarmst in’n Noordoosten, Wilst un Vörwark in’n Oosten un Otterbarg in’n Süden. 1968 hebbt sik de Gemenen Eekdorp, Wörpdörp un Grasbarg to de ne’e un gröttere Gemeen Grasbarg tohoopslaten. De hüdige Gemeen Grasbarg is denn an’n 1. März 1974 ut de olen Gemenen Adelsdorp, Dannenbarg (mit Meinershusen un Wienkoopsmoor), Grasbarg, Huxfeld (mit Middelsmoor), Ottersteen, Rutendorp, Smalenbeek, Seehusen un Tüschendorp un dat Dörp Grasdörp ut de Gemeen Heidbarg tohoopleggt worrn. An’n 1. Juli 1976 is Wilstermoor, wat vörher en Deel von de Gemeen Wilst weer, Deel von de Gemeen Grasbarg worrn. Wilstermoor harr to de Tied knapp 50 Inwahners. 1983 is denn ok noch Tarmstermoor ut de Gemeen Tarmst Deel von de Gemeen Grasbarg worrn. De Tallen för de aktuellste Wahl (2016) fehlt in disse List noch. Du kannst mithelpen un jem indragen! Liddmaten 2011: As Börgermeester: Marion Schorfmann CDU: Joachim Bauer, Werner Blancken, Sonja Deiter (bi de Wahl noch mit ehren Deernsnaam Sonja Herrmann wählt), Kai Entelmann, Klaus
Hambargen is en Gemeen in de Samtgemeen Hambargen in’n Landkreis Oosterholt in Neddersassen mit 5697 Inwahners (Stand 31. Dezember 2022). De Navergemenen sünd Vollerso in’n Noordoosten, Oosterholt-Scharmbeek in’n Süden un Westen, Lübbs in’n Noordwesten un Holste op en lütt Enn in’n Noorden. De Gemeen Hambargen is an’n 1. April 1937 ut de olen Gemenen Hambargen, Ströh un Heißenbuttel tohoopleggt worrn. Von Heißenbuttel is de gröttere Deel an Hambargen gahn, en lüttjeren Deel (de Hüüs dicht bi Verlüßmoor) aver an de Gemeen Vollerso. An’n 1. März 1974 is en Deel von de Gemeen Freißenbüttel (de Oort Olenbüttel) Deel von de Gemeen Hambargen worrn. Siet 1974 is de Gemeen Maat von de Samtgemeen Hambargen. Liddmaten 2011: CDU: Arend Wehmann, Barbara von Rönn, Tim Meyer SPD: Reinhard Kock, Gerd Brauns, Barbara Hillmann, Julian Fischer, Frauke Schünemann, Wilfried Fischer, Ursula Röper, Roland Degenhardt, Rainer Heineke, Klaus Kolhosser, Arne Stephan, Jannis Okun FDP: Dörte Malkison UKA: Katja Barz 2016: CDU: Reiner Katz, Tim Meyer, Anke Peper, Heike Prigge SPD: Dennis Bamberg, Gerd Brauns, Heiner Butt, Julian Fischer, Wilfried Fischer, Verena Hagenah, Barbara Hillmann, Klaus Kolhosser, Frauke Schünemann, Arne Stephan, Rolf Tietjen Linke: David Bock UKA: Katja Barz Dat Wapen von de Gemeen wiest op grönen
Miro Cerar (* 25. August 1963 in Ljubljana) is en sloweensch Jurist un Politiker. Miro Cerar is de Söhn vun de sloweensch Generalstaatsanwältin un ehmalge Justizministerin Zdenka Cerar un vun den Kunstturner Miroslav Cerar. Cerar gellt siet mehreren Johren as en vun de inflootrieksten sloweensch Juristen un hett all an de Verfaaten vun de Republiek Slowenien mit. He is Perfesser an de Juristisch Fakultät vun de Universität Ljubljana. Nah de Rückträe vun Alenka Bratušek as Ministerpräsidentin in' Mai 2014 hett Cerar ankünnigt, dat he in de Politik intreeden wull. An' 2. Juni 2014 hett he de Partei Stranka Mira Cerarja grünnd, mit de he de sloweensch Parlamentswahl an' 13. Juli 2014 in en Eerdrutschsieg wunn. An' 25. August 2014 hett de Staatsversammlung, dat Parlament vun Slowenien, Cerar mit 51 gegen elf Stimmen to'n neen Ministerpäsidenten wählt un hüm mit de Regeerensbillen beupdragt. 2018 ist he vun dat Amt torüchtreden. Websteed vun de Partei Stranka Mira Cerarja (sloweensch) Website der Juristischen Fakultät: prof. dr. Miro Cerar, univ. dipl. prav. Slowenien – Bewegung auf politischer Bühne vor Neuwahlen (Wiener Zeitung, 2. Juni 2014) Quereinsteiger gewinnt in Slowenien, Opposition erkennt Wahl nicht an (derStandard.at, 14. Juli 2014) http://www.dw.de/slovenian-parliament-endorses-law-professor-miro-cerar-as-pm/a-17878394 Normdaten: GND: 1107888840 (OGND, AKS)
Ferruccio (Dante Michelangelo Benvenuto) Busoni (* 1. April 1866 in Empoli bi Florenz; † 27. Juli 1924 in Berlin) weer en italieensch Pianist, Komponist, Dirigent, Librettist, Essayist un Musikpädagoog. Busoni weer dat eenzig Kind vun en italiensch Klarinettenvirtuosen un en düütschstämmig Pianistin ut Triest. He is tweesprakig upwussen. Mit 10 Johr geev he sien Debüt as Pianist, Komponist un Improvisator in Wien. 1881 wurr he in dat Öller vun 15 Johr Liddmaat vun de Accademia Filarmonica in Bologna. Siet 1886 geev he Ünnerricht an dat Leipziger Konservatorium, siet 1888 weer he Klaveerlehrer an dat Konservatorium in Helsinki, wo he to en Förderer un Früend vun Jean Sibelius wurr. Nah Statschonen in Moskau (1890 bit 1891) un Boston (1891 bit 1894) leet he sück 1894 endgültig in Berlin daal. Noch in Moskau hett he Sjöstrand (1862-1956), de Dochter vun en sweedsch Bildhauers heiraadt. Ut de Ehe gungen de beid Söhns Benvenuto un Rafaello hervör. Wiels den Eersten Weltkrieg leev Ferruccio Busoni in' Exil in Zürich. Van 1920 bit to sien Dood hett he an de Berliner Akademie der Künste en Meesterklass in Kompositschoon ünnerricht. Bit to sien Dood hett Busoni in Berlin-Schöneberg an den Viktoria-Luise-Platz 11 wahnt, wo en Gedenktafel an
Fulvio Collovati (* 9. Mai 1957 in Teor, Italien) is en ehmalger italieensch Footballspeler. De Afwehrspeler Collovati fung sien Profiloopbahn 1976 bi den Vereeen AC Mailand an. Dor bleev he bit 1982 un is denn to de Lokalrivalen Inter Mailand wesselt. Dornah is he noch 1986/87 för Udinese Calcio, 1987 bit 1989 AS Rom un 1989 bit 1993 CFC Genua antreden. In Genua hett he denn ok sien Loopbahn afslooten. All tosommen hett he 313 Ligaspelen maakt, in de he teihn Doren schaaten hett. Collovati hett für de italieensch Natschonalmannschap 50 Lännerspelen maakt un dorbi dree Doren schaaten. 1980 hörr he to den Kader vun de italieensch Mannschap bi de Football-Europameesterschap, twee Johr later wurr he bi de Weltmeesterschap in Spanien mit de italieensch Mannschap Weltmeester. Ok bi de Weltmeesterschap 1986 in Mexiko hett he weer in de italieensch Binnenafwehr speelt. Karrieredaten bi legaseriea Lännerspeeldaten bi den italieenschen Verband
Déjà-vu oder Déjà Vu (franz. för „al (mol) sehn“) betekent Déjà-vu, dat Geföhl, en Situatschoon al mol nipp un nau so beleevt to hebben, DéjàVu, Sammlung vun fre’e Schriftorden mit glieken Oorsprung, Déjà Vu, Software to’n Översetten vun de Firma Atril, Déjà Vu: A Nightmare Comes True, Reeknerspeel vun ICOM Simulations ut dat Johr 1985, Déjà Vu II: Lost in Las Vegas, Reeknerspeel vun ICOM Simulations ut dat Johr 1988, Déjà Vu, Musik-Album vun Crosby, Stills, Nash & Young ut dat Johr 1970, Déjà Vu, brietsch Filmdrama ut dat Johr 1985, Déjà Vu, russ’sch-poolsch Filmkummedie ut dat Johr 1989, Déjà Vu, US-amerikaansch Filmdrama ut dat Johr 1997, Déjà Vu, US-amerikaansch Action-Thriller ut dat Johr 2006, Déjà vu, franzöösche Feernsehreeg ut de Johren 2007–2009, Déjà Vu, kolumbiaansche Science-Fiction-Reeg vun 2013, Déjà Vu, rumäänsch Filmdrama ut dat Johr 2013, Déjà Vu, US-amerikaansch Erotik-Ünnernehmen. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Wilhelm Schloz (* 5. April 1940 in Stuttgart) is en düütsch Geoloog un Bargstieger. De Söhn vun den Dichter Wilhelm Schloz is in Stuttgart upwussen un hett Geologie studeert. An de Universität Stuttgart kreeg he 1971 sien Doktertitel. Schloz weer Hydrogeoloog bi dat Land Baden-Württemberg un wahnt nah sien Ruhestand in Esslingen. All in jung Johren weer he Bargstieger un weer mehrfack Deelnehmer bi Expeditschonen vun Karl Maria Herrligkoffer. 1964: Eerste Kundfohrt zur Rupalflanke an den Nanga Parbat 1968: Toni-Kinshofer-Gedächtnisexpeditschon an den Nanga Parbat. Dorbi reck Schloz tosommen mit Peter Scholz in de Rupalflanke mit 7200 Metern de maximale Hööcht bi disse Expeditschoon. 1976: Stauningalpen, Oostgröönland. Dor mehrere Tweetbestiegen un een Eerstbegahn. Schloz is stellvertreten Vörsitter in den DAV-Landsverband Baden-Württemberg un 1. Vörstand vun de Sektschoon Schwaben des DAV. Zur Bildungsgeschichte der Oolithenbank (Hettangium) in Baden-Württemberg. Stuttgart, Univ., Diss., 1971. Arbeit ut dat Istitut för Geologie un Paläontologie vun de Universität Stuttgart. N.F. 67. 1972. DNB-Katalog Dood Früenden sünd kien Freewild – Kritik an den neen Nanga-Parbat-Film www.historisches-alpenarchiv.org - Wilhelm Schloz - Personenmappe (PDF; 176 kB) Angabe im Katalog der Deutschen Nationalbibliothek Programm vun dat Geologisch Landesamtes Vermark 1964 in de Bio Herligkoffer Vermark 1976 in de Bio Herrligkoffer Webteed
Pius III., börgerlich Francesco Todeschini Piccolomini (* 29. Mai 1439 in Siena; † 18. Oktober 1503 in Rom), weer van' 22. September 1503 bit 18. Oktober 1503 Paapst vun de röömsch-kathoolsch Kark. Francesco Todeschini Piccolomini wurr in de Toskana as tweet Söhn vun den Juristen Giovanni de Todeschini un de sien Ehfru Laodomia Piccolomini, de en Süster vun Paapst Pius II. weer, boren. Bit hüüd gifft dat en Striet tüschen de italieensch Gemeenden Pienza, Siena un Sarteano doröver, welker vun de de Gebortsoort vun den Paapst is. De Mehrheit vun de historsch Borns geiht aber vun Siena ut. Francesco Todeschini Piccolomini harr fiev Bröers un twee Süsters. All frö harr he de Gunst vun sien Unkel, den lateren Paapst Pius II. De förder sien in bescheeden Verhältnissen upwussen Neffen dör en good Uptrecken un harr för hüm en geistlich Loopbahn vörsehn. Francesco Todeschini Piccolomini studeer in Wien un Perugia Rechtswetenschapen. He hett sien Studium mit den akademischen Grad vun en Dr. jur. can. in Perugia afslooten. Sien Unkel Papst Pius II. hett hüm nah sien Paapstwahl to'n Domherrn in Siena un 1459 to'n Bischof vun Siena benömmt. An' 5. März 1460 hett hüm Paapst Pius II. to'n Kardinal beropen. Wiels
De Mundart des Ostgebiets is e Deel vom Nedderpreußische, wat tom Nadadietsche jehäärt. Et wurd in Astpreiße jeschabbert. De Mundart des Ostgebiets wurd ook in Önsterburg, Tels un Gumbinne un in Heidkroog un Memel im Memellaund jeschabbert un heft oder hebbd e Jrenz mit dem Schriftdietsche, dem Natangsche un dem Ostsamländische. Dor wean ok Nehrungskuren un Litauisch schabberne Jejende. E Mundart des Ostgebiets heft een litauschen Influss. Det r, t. B. in Pert watt in e Mundart des Ostgebiets nich vokaliseert. Det ks as in Fuchs is in e Mundart des Ostgebiets em Unjaschäd tom andre Nadadietsch ks un de ai-Luut vom Samländsche is dor ei. En de Mundart des Ostgebiets sin Inflüssä vun huchdietsche Jejende. http://www.tausendschoen-verlag.de/PDF/Memelland.pdf http://www.tausendschoen-verlag.de/PDF/Memelland.pdf http://annaberger-annalen.de/jahrbuch/2003/AnnabergNr.11_Kap5.pdf Walther Ziesemer: Die ostpreußischen Mundarten Ferdinand Hirt, Breslau, 1924, S. 128 Walther Ziesemer: Die ostpreußischen Mundarten Ferdinand Hirt, Breslau, 1924, S. 128 Walther Ziesemer: Die ostpreußischen Mundarten Ferdinand Hirt, Breslau, 1924, S. 129
De Stadtwarken Buxthu (SWB) sünd en Versorgungsünnernehmen in Buxthu in Neddersassen. Dat Ünnernehmen hett üm un bi 120 Mitarbeiders un höört to 100 % de Stadt Buxthu to. De Stadtwarken bedrievt ok de Swemmbäder in Buxthu, ünner annern dat Aquarella. 2013 harrn de Stadtwarken en Ümsatz von 52,22 Millionen Euro. In’t Johr 2000 harr dat Ünnernehmen en Ümsatz von 161 Millionen Mark un 3,9 Millionen Mark Gewinn. De Vörlöper von de Stadtwarken keem 1864 na Buxthu. An’n 11. Mai 1864 hett de Stadt Buxthu mit de Firma Noblée ut Horborg en Verdrag ünnerschreven, dat Noblée för 25 Johr Gas an de Stadt levern un 55 Gaslanternen bedrieven schall. An’n 1. Oktober 1864 sünd de Lanternen in Bedriev gahn. To Anfang sünd 10.000 Kubikmeter Öölgas in’t Johr verbruukt worrn. Dat Gaswark is op dat hüdige Gelänn von de Stadtwarken an’n Tegelkamp boot worrn. Nadem de 25 Johr Pachttied vörbi weren, hett de Stadt Buxthu dat Gaswark övernahmen un sülvs wiederbedreven. Dat hüdige Ünnernehmen is also 1889 grünnt worrn. Toeerst is för dat Gas Teer destilleert worrn, von 1900 af an is dat ut engelsche Fettköhlen herstellt worrn. 1914 hett dat Ünnernehmen en Waterwark boot. 1919 hett Buxthu en Hoogspanunngsleitung kregen, de
De Kreis Süderdithmarschen weer en Kreis in de prüüßsche Provinz Sleswig-Holsteen (1867–1932, 1933–1945) un denn en Kreis in dat Bundsland Sleswig-Holsteen (1946–1970). De Kreis leeg in’n Westen von Sleswig-Holsteen an de Noordsee. De Kreis hett Anfang 1970 in’n Noorden an’n Kreis Noorderdithmarschen grenzt, in’n Noordoosten an’n Kreis Rendsborg, in’n Süüdoosten an’n Kreis Steenborg un in’n Süüdwesten an’n Landkreis Stood op de annere Sied Elv. De Kreis is 1867, nadem Sleswig-Holsteen Deel von Prüßen worrn is, ut de Landschop Süderdithmarschen (dat Dörp Feddringen utbenahmen), den Chrischaanskoog un de vereenigten süderdithmarschen Köög billt worrn. An’n 1. Oktober 1932 is de Kreis mit’n Kreis Noorderdithmarschen to’n Kreis Dithmarschen tohoopleggt worrn. An’n 1. Oktober 1933 sünd de beiden Kreise denn aver al wedder uteneengahn. Bi de Verwaltungsreform in Sleswig-Holsteen is de Kreis an’n 26. April 1970 wedder mit’n Kreis Noorderdithmarschen to’n hüdigen Kreis Dithmarschen tohoopleggt worrn. 1868 bet 1884: Eduard Müllenhoff 1885 bet 1897: Peter Junker Jürgensen 1898 bet 1910: Adolf Hermann Harald Johanssen 1911 bet 1919: Otto Julius Ludwig Wachs 1919 bet 1932: Friedrich Pauly 1933 bet 1936: Ernst Kracht 1936 bet 1939: Erich Buchholz 1939 bet 1942: Karl Eger 1942 bet 1944: Johannes Beck 1944 bet 1945: Fritz Rietdorf 1945: Klinkhardt 10.
De Meh-Au is en Beek in’n Landkreis Rodenborg in Neddersassen un is 19,8 Kilometer lang. Ehren Born hett se twüschen Heesdörp un Abbendörp. Se münnt bi Zeven in de Oost. De Born liggt twüschen Heesdörp un Abbendörp. De Beek flütt toeerst na Noorden un dreiht denn bilütten na Noordwesten. Bi Heesdörp münnt von rechts de Abbendörper Kanaal in de Meh-Au. Bi Jeem münnt von rechts de Buschhostbeek un kort Stück wieder geiht denn de Autobahn 1 över em weg. Stück achter Jeem münnt von rechts de Osenhoster Beek in den Beek. De Meh-Au flütt twüschen Osenhost un Wehldörp langs. Nadem de Beek an Brüttendörp langsflaten is, geiht bi Olendörp de Bundsstraat 71 mit en Brügg över den Beek röver. De Meh-Au flütt an’n Stadtrand von Zeven langs bet se sik na Noordoosten wennt un dör Zeven dör flütt. Dor gaht de Bundsstraat 71 wedder un de Landsstraat 124 över den Beek röver. En Reeg wichtige Bowarken, so as dat Raadhuus von Zeven, dat Amtsgericht Zeven, dat fröhere Klooster Zeven un dat Krankenhuus Zeven doot dor dicht bi dat Över liggen. Hier liggt ok de Münn von’n Rhalandsbeek. Twee Kilometer wieder twüschen Brauel un Offens münnt de Meh-Au denn von links
De Carl von Ossietzky Universität Ollnborg is en staatliche Universität in Ollnborg in Neddersassen mit 12.707 Studeerenden un 2.252 Mitarbeiter. An’ 7. März 1793 wurr dat Evangeelsch Lehrerseminar Ollnsborg dör Hartog Peter Friedrich Ludwig grünnd. En Seminargorden för de Mesterutbillen wurr 1882 anleggt. De wurr de nah un nah to'n Botanischen Gorden in sien hüüdig Form utbaut. Dat is de eenzig Inrichtung in de Mesterutbillen vun dat Groothartogdom Ollnborg, dat bit hüüd erhollen bleven is. De Utbillen vun Schoolmesters wurr dör den Landdag vun den Freestaat Ollnborg an' 27. März 1929 dör de Errichtung vun de Pädagogischen Akademie in Ollnborg wieder verfolgt. An' 1. Oktober 1945 hett de Akademie as eerste Mesterutbillensstäe in dat Nahkriegsdüütschland weer apen maakt un 1948 folg en Umbenennen in Pädagogische Hochschule Oldenburg. De eerste Träe in Richt Universität erfolg an' am 23. Februar 1959 mit den Entsluss vun den Raat, de Stadt en Universität to errichten, de an' 13. März 1970 mit de Denkschrift zur Gründung der Universität Oldenburg und Osnabrück vun den Kultusminister vun dat Land Neddersassen ümsett wurr. In' Rahmen vun de Reform un Utwieten vun dat Hoochschoolsystem an' 5. Dezember 1973 grünnd, wurr 1974 de Lehrbedriev mit 2.400 Studenten upnommen. De Landsregeeren
Gustav Evertsson Horn (* 28. Mai 1614 in Lemu; † 27. Februar 1666 in Stood) weer en sweedschen Offzeer un Politiker. Horn is 1614 as Söhn von Feldmarschall Evert Horn un Margareta Fincke in Lemu in dat egentliche Finnland boren, wat do to Sweden höört hett. In dat sweedsche Militär is he 1635 Hauptmann worrn, 1640 Oberst un 1647 Generalmajor von de Kavallerie. An’n 30. April 1651 hett Sweden em tohoop mit sien Vedder Henrik Horn den Rang von en Baron geven. 1652 is he Generalleutnant worrn. 1653 is he Liddmaat von’n sweedschen Rieksraad worrn un 1654 as Nafolger von Erik Stenbock Generalguvernör von Ingermanland un Kexholm. Dat is he bet 1657 bleven, as em Krister Klasson Horn aflööst hett. He is denn Generalguvernör von Finnland worrn un hett Per Brahe in dit Amt aflööst. Dor hett he aver al 1658 dat Amt an Herman Fleming afgeven. 1656 is he General worrn, 1658 Riekstüügmeester un 1663 Feldmarschall. 1663 hebbt se em denn as Nafolger von Hans Christoff von Königsmarck as Generalguvernör von Bremen-Veern insett. Dat is he bet to sien Dood bleven. Na sien Dood hett Henrik Horn dat Amt as Generalguvernör övernahmen. Horn hett an’n 20. August 1638 in
Heinrich Küster is de Naam von Heinrich Küster (1812–1890), düütschen Verwaltungsbeamten, Amtshauptmann in’t Amt Neenborg, Heinrich Küster (1821–1904), düütschen Verwaltungsbeamten, Landdrost von de Landdrostie Stood, Heinrich Küster (1858–1915), düütschen Verwaltungsbeamten, Landraad von’n Kreis Jork un Beamten in dat Ministerium för Bueree, Heinrich Küster (1870–1956), düütschen Architekt. Disse Siet is över en mehrdüdigen Begreep un vertellt, wat disse Begreep allens bedüden kann. Disse Siet is sotoseggen en „Gavelsiet“, de Weg gavelt sik hier un du kannst di een Siet utsöken, üm mehr över dissen Begreep to lesen.
Heinrich Küster (* 30. März 1858 in Hannover; † 11. November 1915 in Berlin-Wilmersdörp) weer en düütschen Verwaltungsbeamten. Küster is 1858 in Hannover boren un hett Juristeree studeert. He is 1879 Gerichtsreferendar un 1885 Regerungsassesser worrn un weer von’n 1. April 1885 af an de eerste Landraad von’n ne’en Kreis Jörk. Dat is he bet 1891 bleven, as Walter Teßmar dat Amt övernahmen hett. 1891 is he denn Regerungsraad bi dat Oberpräsidium Sleswig worrn un 1896 Hülpsarbeider in dat Ministerium för Bueree. He is Gehemen Regerungsraad worrn, 1900 Gehemen Böverregerungsraad, 1907 Ministerialdirekter, 1910 Ünnerstaatssekertär in dat Ministerium för Bueree un 1915 Würklichen Geheemraad. Küster hett en Ehrendokter in Vehdokteree kregen. Na em is ok de Finkwarder Kutter Landrath Küster nöömt, de 1888 boot worrn is.
Heinrich Küster (* 21. Januar 1821; † 10. Dezember 1904) weer en düütschen Verwaltungsbeamten. Küster is 1821 boren un hett 1839 dat Gymnasium Johanneum Lümborg afslaten. He hett Juristeree studeert un sien Dokter maakt. 1847 is he Amtsassesser worrn un 1849 Hülpsarbeider bi dat Binnenministerium von Hannover. Von 1852 bet 1866 weer he Referent bi dat Binnenministerium. 1857 is he Regerungsraad worrn. As dat Königriek Hannover na’n Düütschen Krieg Deel von Prüßen worrn is, hett Küster 1867 as Hülpsarbeider bi dat Binnenministerium von Prüßen anfungen. 1868 is he Gehemen Regerungsraad in dat Binnenministerium worrn un 1869 Vörtragender Raad. He weer von 1872 bet to sien Rohstand 1885 de letzte Landdrost von de Landdrostie Stood.
Heinrich Adolph Küster (* 1812 in Lümborg; † 1890 in Hannover) weer en düütschen Verwaltungsbeamten. Küster is 1812 in Lümborg boren, hett Juristeree studeert un sien Dokter maakt. Üm 1835 rüm weer he Auditer in dat Amt Lüün. Von 1842 bet 1862 weer he in’t Kultusministerium un 1845 bet 1853 Ministerialreferent. 1849 is he Gehemen Regerungsraad worrn un weer later ok Gehemen Böverregerungsraad. He weer von 1864 bet 1875 Amtshauptmann in’t Amt Neenborg un von 1867 bet 1875 Kreishauptmann von’n Kreis Neenborg. Normdaten: GND: 1034932926 (OGND, AKS) | VIAF: 300692657 | Wikipedia-Personensöök
Dat Amtsgericht Freeborg weer en Amtsgericht in’n Landgerichtsbezirk Stood. Dat harr sien Seet in de Hauptstraat 31 in Freeborg in’n Landkreis Stood. Dat Amtsgericht Freeborg weren in’n Instanzentog dat Landgericht Stood, dat Oberlandsgericht Celle un de Bundsgerichtshoff in Karlsruhe överornt. Mit dat hannöversche Gerichtsverfatensgesett von’n 8. November 1850, dat an’n 1. Oktober 1852 in Kraft gahn is, sünd Verwaltung un Justiz kumplett trennt worrn un de Amtsgerichten sünd as ünnerst Gerichten inricht worrn. Dat Amtsgericht Freeborg is dor denn blangen dat Amt Freeborg nee schapen worrn. 1859 sünd de Amtsgerichten Wischhoben un Bützfleet oplööst worrn. Dat Amtsgericht Freeborg weer denn ok för den Bezirk von dat kumplette Amtsgericht Wischhoben un ut den Bezirk von dat Amtsgericht Bützfleet för de Kaspels Bützfleet un Aßel un de Öörd, de to de Stoder Karken tohöört hebbt, (Götzdörp, Bützfleet, Fleet, Abbenfleet, Bützfleter Butendiek, Bützfletermoor, Depenbeek, Hasenwinkel, Bützfletersand, Barnkroog, Weth, Aßel, Ritsch, Aßlersand, Brunshüser Butendiek, Stubbenhoff, Snee, Hörn, Stodermoor, Schölisch, Dööshoff, Stodersand) tostännig. Dat Gebüüd för dat Amtgericht is 1854 boot worrn. De Fängnistrakt is dor 1885 tokamen. Dat Amtsgericht Freeborg is 1973 oplööst worrn. Den Gerichtsbezirk von dat Amtsgericht hett denn dat Amtsgericht Stood övernahmen. 1994 is dat Raadhuus von de Gemeen Freeborg in
Franz Rehling (* 21. Januar 1892 in Freeborg; † 26. Januar 1973) weer en düütschen Politiker. Rehling is 1892 in Freeborg boren un weer dor op de Rekterschool. He güng denn na de Bogewarkschool Buxthu un hett dor Mürgermeester lehrt. 1928 is he Bövermeester von de Bogewarken-Innung worrn. Över 50 Johr lang weer he vereedigten Schätzer bi de Landschopliche Brandkass un lange Johren Bisitter von de Meesterprüfungskommission un Vörsitter von de Gesellenprüfungskommission. 13 Johr lang hett he as Fachlehrer an de Beroopsschool Keden Ünnerricht geven. 1924 is Rehling Maat von’n Kreisraad von’n Kreis Keden worrn un dat bet 1932 bleven. In de Tied von’n Tweten Weltkrieg is he Börgermeester von Freeborg worrn. Na’n Krieg hebbt de Briten 1945 em ut dat Amt nahmen, aver 1947 is he denn wedder Börgermeester worrn. Dat is he bet 1972 bleven, as he nich wedder Kannedaat för de Wahl weer, vonwegen sien Öller. Von 1946 bet 1972 weer Rehling in’n Vörstand von’n Neddersassischen Gemeendag, Afdeel Stood. Rehling weer von 1930 bet 1971 Kreisschüttenmeester un von 1958 bet 1972 Kummandör von de Freebörger Schüttengill von 1598. 1956 is Rehling Ehrenmeester von de Bogewarken-Innung worrn un 1972 Ehrenbörger von Freeborg. 825 Jahre Flecken Freiburg/Elbe 1154-1979. Festschrift,
Heinrich Schulz (* 6. September 1868 in Grabow; † 15. Januar 1953 in Lümborg) weer en düütschen Schoolmeester, Organist un Heimatforscher. Schulz is 1868 in Grabow boren. He weer von 1902 bet 1928 Schoolmeester un Organist in Äästörp. 1916 is he Kanter worrn. Na’n Eersten Weltkrieg weer he ok Kreisschoolinspekter. 1928 is he in Rohstand gahn, den he in Lümborg verbröcht hett. 1904 weer Schulz Mitgrünner un Choorbaas von’n Männergesangsvereen Frohsinn un Grünner von’n Karkenchor in Äästörp. 1910 is op siene Initiative hen de Verschönerungsverein (later Heimatvereen, nu Verkehrsvereen) grünnt worrn, de 1914 den eersten Utsichtstoorn op’n Klinkenbarg opstellt hett. As Heimatforscher un Heimatschriever hett he sik ünner annern mit de Geschicht von de Karken un Hööv in siene Heimat uteneensett un hett mehr as föfftig Schriften rutbröcht, de to’n Deel in Dagbläder in Horborg, Lümborg un Lüchow rutkamen sünd. In en Bidrag över de Sandsteenkanzel von de Michaeliskark in Lümborg hett he as eersten den bet dorhen unbekannten Künstler nawiest. Schulz hett ok Bidrääg to Eduard Kück sien Lüneburger Wörterbuch maakt. 1946 is Schulz Ehrenbörger von de Gemeen Äästörp worrn. Das Lagerbuch des Amtes Winsen von 1681. Lümborg üm 1900 120 Jahre Kampf um den Garlstorfer Wald. 1942 Chronik